**KOMENTE DHE REKOMANDIME MBI RAPORTIN E MONITORIMIT PËR 8 MUJORIN E VITIT 2024 PËR QENDRËN KOMBËTARE TË KINEMATOGRAFISË**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Qendra Kombëtare e Kinematografisë, me fondet buxhetore të miratuara, për vitin 2024, ka hartuar, programuar dhe zhvilluar politikat, në funksion të organizimit dhe zhvillimit të kinematografisë shqiptare (si forma e të shprehurit artistik) dhe mbështetjes ekonomike nga buxheti i shtetit të projekteve kinematografike (produkt kinematografik), të cilat realizohen nga producentet shqiptare me synim nxitjen e producenteve shqiptare për realizimin e produkteve kinematografike me mbeshtetje sa me të gjërë bashkëprodhuese. Kjo mbeshtetje, si pjesë e trashegimisë kulturore, gjithashtu synon orientimin e prodhimit të ri kinematografik drejt integrimit dhe konkurimit të denjë në rrjetin dhe tregun europian dhe boteror të kinemasë.

Programi për të cilin ky institucion administron fondet për vitin 2024 është *“Mbështetja e veprimtarisë kinematografike”*.

***Për programin “Mbështetja e veprimtarisë kinematografike”***, nga përdorimi i fondeve për 8 mujorin e parë të vitit 2024, për këtë program, është synuar realizimi i objektivit që filmi shqiptar të bëhet sa më kompetitiv dhe i vlerësuar në festivale kombëtare dhe ndërkombëtare. Qëllimi dhe objektivi i programit janë realizuar përmes produkteve, përformanca e të cilëve paraqitet si vijon:

* *Përgjatë 8M 2024 u realizuan 22 prodhime filmike, me një kosto faktike prej rreth 41 milionë lekë.*
* *Përgjatë 8M 2024 u financuan 13 projekte kinematografike, me një kostot faktike prej rreth 44 milionë lekë.*

1. “**Karakteristika kryesore të performancës së shpenzimeve**”

Në fund të 8M 2024, situata në lidhje me realizimin e shpenzimeve të buxhetit, krahasuar me planin me ndryshime të vitit 2024, sipas raportit të monitorimit të paraqitur nga ana e institucionit, paraqitet si më poshtë:

***Në mijë lekë***

|  |  |  |  |
| --- | --- | --- | --- |
| **Veprimtaria e QKK** | **Plan 2024** | **Fakt 2024** | **% Realizimit** |
| *Shpenzime Personeli* | *13,288* | *8,170* | *61%* |
| *Shpenzime te tjera operative* | *167,160* | *76,944* | *46%* |
| **Total Korente** | **180,448** | **85,114** | **47%** |
| *Shpenzime kapitale (FB)* | *1,000* | *198* | *20%* |
| *Shpenzime kapitale (FH)* | *0* | *2,325* |  |
| **Total** | **181,448** | **87,638** | **48%** |

Pra siç shikohet nga të dhënat e tabelës së mësipërme, duke gjykuar vetem mbi realizimin në vlerë të shpenzimeve të planifikuara për vitin 2024, për këtë program të ketij institucioni, evidentohet një performance nën mesataren e periudhës.

Sipas zërave përberës të shpenzimeve, sipas raportit të monitorimit të paraqitur nga ana e institucionit si dhe të dhënave në Sistemin Informatit Financiar të Qeverisë dhe AFMIS situata në fund të periudhës 8M i vitit 2024 paraqitet e tillë:

Shpenzimet korente në total për këtë institucion, janë realizuar në rreth 47% të planit vjetor, në shpenzimet kapitale me financim të huaj është realizuar projekti “Circe QKK”, ndërsa shpenzimet kapitale me financim të brendshëm, janë në proces, dhe për rrjedhojë kanë realizim të ulët për periudhen.

**III. Informacion mbi volumin dhe madhësinë e ndryshimit të buxhetit.**

Situata në lidhje me ndryshimet në planifikim 8M 2024, përfshirë këtu buxhetin fillestar dhe buxhetin me ndryshimet e ndodhura gjatë vitit 2024, paraqitet në tabelën e mëposhtme:

***Në mijë lekë***

|  |  |  |  |
| --- | --- | --- | --- |
| **Programet** | **Buxheti fillestar 2024 (1)** | **Buxheti me ndryshime (2)** | **Diferenca (3=2-1)** |
|
| *"* *Mbështetja e veprimtarisë kinematografike "* | 164,948 | 181,448 | 16,500 |

Pra siç shikohet nga tabela në krahasim me ligjin fillestar plani ka ndryshime të cilat kanë ndodhur nga Zbatimi i AN nr.1, datë 21.02.2024 *“Për disa ndryshime dhe shtesa në Ligjin Nr. 97/2023, “Për buxhetin e vitit 2024”*, dhe akordimi i Fondit të veçantë për vitin 2024, si dhe në zbatim të AN nr.1 datë.

1. **Komente dhe rekomandime**

* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë që paraqitja e informacionit në raportin e monitorimit, nuk është plotësisht sipas formateve të përcaktuara në këtë udhëzim.
* Nga ana juaj paraqitja e raportit të monitorimit për periudhën 8M të vitit 2024 është bërë në përputhje me afatin e përcaktuar në udhëzimin nr. 14, datë 30.05.2023.
* Lidhur me përdorimin e informacionit të siguruar nga sistemi AFMIS vihet re se janë plotësuar vlerat faktike për sasië e produkteve në modulin BPPM, raporti nr. 16.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:

* Paraqitjen e informacionin sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit.
* Për treguesit e performancës në nivel qëllimi dhe në nivel objektivi të shfaqura në aneksin 4 *“Raporti i realizimit të treguesve të performancës së programit”*, rekomandojmë përcaktimin e njësisë matëse në kolonën përkatëse.

**VI. Publikimi**

Raporti i Monitorimit për 8 mujorin e vitit 2024, është publikuar në faqen zyrtare të QKK.

Linku: [Raport mbi veprimtarinë 8-mujore të vitit 2024 - QKK | Qendra Kombëtare e Kinematografisë](https://qkk.al/index.php/raporte-mbi-veprimtarine-vjetore-te-qkk/raport-mbi-veprimtarine-8-mujore-te-vitit-2024/)